Document ID: /roh_data/filtered/Bilingualer_Corpus_interleaved-it-rm.jsonl.gz/1822

This is a text translated from Italian to Rumantsch Grischun.
Comunicato del Governo del 16 settembre 2010

Il Governo grigionese ha deciso di far allestire una bozza per una nuova legge cantonale sulla promozione delle scuole universitarie e della ricerca. Con ciò si mira a rafforzare la piazza di ricerca grigionese. Inoltre, il Governo ha fissato i contributi per le offerte di custodia ai bambini complementare alla famiglia per l'anno prossimo. Infine, ha formulato la sua presa di posizione a destinazione della Confederazione relativa all'indagine conoscitiva inerente le modifiche di ordinanze sulla protezione e l'utilizzo dei corsi d'acqua.

Via libera del Governo alla preparazione di una legge sulla promozione delle scuole universitarie e della ricerca

Il Cantone vuole elaborare una nuova legge sulla promozione delle scuole universitarie e della ricerca per rafforzare la piazza di ricerca grigionese. È quanto ha deciso il Governo grigionese, ponendo le basi per i lavori preparativi.

Nella sessione di febbraio 2008 il Gran Consiglio ha approvato un intervento a favore della realizzazione di una legge sulla promozione delle scuole universitarie e della ricerca. Per disporre di basi adeguate, è stato commissionato un rapporto che deve presentare proposte realizzabili a livello politico per dare un indirizzo alla politica universitaria grigionese e per strutturarla. Il Governo ha ora preso atto del rapporto del Dr. Stephan Bieri "Piazza formativa e di ricerca dei Grigioni". Contemporaneamente il Governo ha istituito un gruppo di progetto incaricato di preparare un progetto di legge. La relativa procedura di consultazione dovrà iniziare nella primavera del 2011.

Mentre le forme giuridiche esistenti delle scuole universitarie grigionesi vanno mantenute, bisogna invece creare strutture adeguate per la promozione statale del settore della ricerca. Secondo il Governo, per poter partecipare in modo adeguato agli sviluppi a livello svizzero, per le scuole universitarie e gli istituti di ricerca nei Grigioni è di vitale importanza la connessione intercantonale. Per questo motivo nell'ambito dell'ulteriore elaborazione del progetto va prestata particolare attenzione alla cooperazione intercantonale.

Fissati i contributi per il 2011 per le offerte della custodia ai bambini complementare alla famiglia

Il Governo grigionese ha fissato i nuovi costi standard per i fornitori di servizi per la custodia ai bambini complementare alla famiglia aventi diritto a sussidi. Per il 2011 questi costi ammontano a 9,20 franchi per ora di custodia e bambino. La percentuale contributiva del Cantone viene fissata come finora al 25 percento dei costi standard per i primi tre anni dei nuovi servizi e al 20 percento dei costi standard per tutti gli altri servizi. Nel 2011, l'aliquota superiore del 25 percento vale per 9 nuove strutture di custodia collettiva diurna, asili nido o posti di accoglienza per il pranzo.

La tariffa dei costi standard di 9,20 franchi per il 2011 risulta di 0,15 franchi superiore rispetto al 2010. Complessivamente, per il 2011 il Cantone ha preventivato un sussidio di 2'205'500 franchi all'offerta di custodia ai bambini complementare alla famiglia. Nei Grigioni sono riconosciuti come aventi diritto a sussidi in totale 502 posti di custodia annuali.

La Confederazione deve rielaborare le modifiche alle ordinanze relative alla protezione e all'utilizzo dei corsi d'acqua

Il Governo grigionese non è d'accordo con le modifiche di diverse ordinanze relative alla protezione e all'utilizzo dei corsi d'acqua proposte dalla Confederazione. Complessivamente le proposte di revisione si rivelano poco riuscite e necessitano di una rielaborazione sostanziale. È quanto scrive il Governo nella presa di posizione a destinazione della Confederazione.

Nel dicembre 2009, le Camere federali hanno deciso di proporre delle modifiche a diverse leggi federali quale controprogetto indiretto all'iniziativa popolare "Acqua viva". Le ordinanze necessarie vanno adeguate di conseguenza. Questo concerne in particolare le modifiche dell'ordinanza sulla protezione delle acque, dell'ordinanza sulla sistemazione dei corsi d'acqua, deII'ordinanza sulI'energia e dell'ordinanza concernente la legge federale sulla pesca.

Come spiega ulteriormente il Governo nella presa di posizione, diversi settori delle revisioni proposte rientrano nella competenza dei Cantoni. Al riguardo, l'atteggiamento della Confederazione nei confronti dei Cantoni è caratterizzato in gran parte da un sentimento di sfiducia. I Cantoni andrebbero ad esempio regolarmente richiamati dalla Confederazione per quanto riguarda la pianificazione di misure per la rivitalizzazione e il risanamento del flusso discontinuo, ma anche per il miglioramento delle condizioni per i pesci. I Cantoni non hanno bisogno di un simile controllo dettato dall'alto, poiché sono in grado loro stessi di realizzare correttamente eventuali provvedimenti. Allo stesso modo il Governo respinge gli ambiziosi termini di realizzazione che si rivelano irrealistici per i Cantoni con numerose centrali ad accumulazione e molti tratti fluviali arginati.

Dai comuni e dalle regioni

Grigioni settentrionale:

viene approvato il piano direttore regionale "Langsamverkehr Subregion Rheintal", deciso il 30 marzo 2010 dalla corporazione regionale Grigioni settentrionale.

Bregaglia:

viene approvata la revisione parziale della pianificazione locale del 27 novembre 2009 decisa dall'allora Comune di Soglio (dal 1° gennaio 2010 Comune di Bregaglia).

Breil/Brigels:

viene approvata la revisione parziale della pianificazione locale decisa il 3 maggio 2010 dal Comune di Breil/Brigels.

Schiers:

al Comune di Schiers viene garantito un sussidio forfetario di 67'500 franchi per l'unione dell'approvvigionamento idrico di Schiers con quello di Vorder-/Mittellunden.

Organo: Governo

Fonte: it Cancelleria dello Stato dei Grigioni

16.09.2010
Communicaziun da la regenza dals 16 da settember 2010

La regenza grischuna ha concludì da laschar elavurar in sboz per ina nova lescha per promover las scolas autas e la perscrutaziun. Tras quella duai vegnir rinforzà il Grischun sco lieu da perscrutaziun. Ultra da quai ha la regenza fixà las contribuziuns per purschidas da la tgira d'uffants cumplementara a la famiglia per l'onn che vegn. La finala ha ella formulà la posiziun ch'ella inoltrescha a la confederaziun en connex cun l'audiziun da las midadas da l'ordinaziun davart la protecziun e davart l'utilisaziun da las auas.

La regenza dat glisch verda per preparar ina lescha per promover las scolas autas e la perscrutaziun

Per rinforzar il Grischun sco lieu da perscrutaziun vul il chantun elavurar ina nova lescha per promover las scolas autas e la perscrutaziun. Quai ha concludì la regenza grischuna, dond la direcziun per las lavurs preparatoricas.

Il cussegl grond aveva acceptà ina intervenziun per stgaffir ina lescha per promover las scolas autas e la perscrutaziun en la sessiun da favrer 2008. Per avair ina basa adattada ha il cussegl grond dà l'incumbensa da far in rapport. Quel duai preschentar propostas politicamain realisablas per il profil e per la concepziun da la politica grischuna da scola auta e da perscrutaziun. La regenza ha ussa prendì enconuschientscha dal rapport "Il Grischun sco chantun da scolas autas e da perscrutaziun" da dr. Stephan Bieri. Il medem mument ha ella installà ina gruppa directiva da project che ha da preparar il sboz d'ina lescha. La consultaziun latiers duai vegnir lantschada la primavaira 2011.

Entant che las furmas giuridicas existentas da las scolas autas grischunas na duain betg vegnir midadas, ston vegnir stgaffidas structuras adattadas per la promoziun statala dal sectur da la perscrutaziun. Tenor l'avis da la regenza è en spezial la colliaziun interchantunala d'ina impurtanza centrala per las scolas autas e per ils instituts da perscrutaziun en il Grischun per pudair profitar adequatamain dals svilups naziunals. Cun lavurar vinavant vi dal project sto pervia da quai vegnir dada in'attenziun speziala a la cooperaziun interchantunala.

Fixà las contribuziuns per purschidas da la tgira d'uffants cumplementara a la famiglia per l'onn 2011

La regenza grischuna ha fixà da nov ils custs normads per las purschidas da la tgira d'uffants cumplementara a la famiglia cun dretg da survegnir contribuziuns. Per l'onn 2011 importan quels 9.20 francs per ura da tgira e per uffant. Per purschidas novas vegn la tariffa da contribuziun dal chantun fixada sco fin ussa a 25 pertschient dals custs normads per ils emprims trais onns. Per tut las ulteriuras purschidas vegn questa tariffa fixada a 20 pertschient dals custs normads. La tariffa da contribuziun pli auta da 25 pertschient vala l'onn 2011 per 9 novas canortas d'uffants u maisas da mezdi.

La tariffa dals custs normads da 9.20 francs per l'onn 2011 è 0.15 francs pli auta che l'onn 2010. Tut en tut ha il chantun budgetà l'onn 2011 ina contribuziun da 2'205'500 francs per las purschidas da la tgira d'uffants cumplementara a la famiglia. En il Grischun han totalmain 502 plazzas d'in entir onn il dretg da survegnir contribuziuns.

La confederaziun duai elavurar anc ina giada l'adattaziun d'ordinaziuns davart la protecziun e davart l'utilisaziun da las auas

La regenza grischuna n'è betg perencletga cun las midadas da differentas ordinaziuns davart la protecziun e davart l'utilisaziun da las auas ch'èn vegnidas proponidas da la confederaziun. Las propostas da revisiun sa mussian tut en tut sco betg gartegiadas e basegnian ina correctura generala. Quai menziunescha la regenza en sia audiziun a la confederaziun.

Las chombras federalas han concludì il december 2009 da midar differentas leschas federalas sco cuntraproject indirect tar l'iniziativa dal pievel "Aua viva". Correspundentamain ston er vegnir adattadas las ordinaziuns necessarias. Quai pertutga en spezial las ordinaziuns davart la protecziun da las auas, davart la correcziun dals curs d'aua, davart l'energia e davart la pestga.

Sco che la regenza menziunescha vinavant en l'audiziun, tutgan tscherts secturs da las revisiuns proponidas a la cumpetenza dals chantuns. En quest connex è la tenuta da la confederaziun caracterisada autamain d'ina disfidanza envers ils chantuns. Uschia duain ils chantuns vegnir "tegnids veritablamain a mastrin" da la confederaziun tar la planisaziun da las mesiras per revitalisar e per sanar undadas e sbassaments, dentant er per meglierar las relaziuns per ils peschs. Ina controlla che vegn dictada en questa maniera da surengiu n'han ils chantuns betg da basegn, perquai ch'els èn sezs en cas da realisar eventualas mesiras sco ch'i sto esser. Er refusa la regenza ils termins da realisaziun ambizius che sa demussan sco betg realistics per chantuns che han bleras ovras d'accumulaziun respectivamain flums cun bleras parts curregidas.

Da vischnancas e da regiuns

Grischun dal nord:

Il plan directiv regiunal "Traffic betg motorisà da la subregiun da la Val dal Rain grischuna", ch'è vegnì concludì da la corporaziun regiunala dal Grischun dal nord ils 30 da mars 2010, vegn approvà.

Bregaglia:

La revisiun parziala da la planisaziun locala che l'anteriura vischnanca da Soglio (dapi il 1. da schaner 2010 vischnanca da Bregaglia) ha concludì ils 27 da november 2009 vegn approvada.

Breil:

La revisiun parziala da la planisaziun locala da la vischnanca da Breil, ch'è vegnida concludida ils 3 da matg 2010, vegn approvada.

Schiers:

Per la fusiun dal provediment d'aua da Schiers cun il provediment d'aua da Vorder-/Mittellunden vegn garantida a la vischnanca da Schiers ina contribuziun pauschala da 67'500 francs.

Gremi: regenza

Funtauna: rg chanzlia chantunala dal Grischun

16.09.2010